Kuna ma pole kaamerat pea pool aastat või rohkemgi kapist välja võtnud oli see  tõsine katsumus. filmimine on lihtne tegevus võrreldes video arvutisse saamisega.  Kõigepealt oli kadunud juhe millega ühendada kaamera ja arvuti. Muide kaamerat ja arvutit saab ühendada kolme erineva kaabliga. Igal ühel oma mingi kindel funktsioon.  Lõpuks leidsin õige kaabli kuid nutuvõre suunurgas otsisin auku kuhu see arvutis panna. No pole. Siis liikus peas juba mõte, et sai ju uus videokaart ostetud, et ju siis sai midagi valesti ostetud. Enne oli see auk ju olemas. Õnneks rahustas kallis  kaasa mind maha ja soovitas otsida videokaardi alt. Leidsin!!!  Kuna mu arvutisse on installitud vista siis kallis kaasa rääkis enne, et seal on kohe spets programm millega saab video arvutisse. Mina muidugi eksisin vista media tsentri avaustesse tunnikeseks. Nuta või naera, aga mida pole see on see programm millega saaks video arvutisse.  Lõpiks sattusin kuidagi õigesse koha ja leidsin, et muuvi meiker on täiesti iseseisev programm. Tore.  Kõik asjad hakkasid tööle ja edasi oli lihtne. Video  jõudis ilusti arvutisse. Väheke tuunida oli seda ka superlihtne, aga vot siis tuli hakata valima, et kas kirjutad kohe plaadile või vahepeal ka arvutisse jne jne jne. Vahet polnud mida ma valisin siis natuke aega ta töötles seda filmi ja nagu hakaks kirjutama kuid siis viskas veateate ette. NÕME!!!  Lõpuks sain pärast mitmepävasedi katsumusi selle video ikka valmis ja plaadile ka.  Aga näe plaadi unustasin koju. ei saagi kasvatajale seda täna viia…